Venjoki kihelkond

Venjoki  on endine ajalooline ingerisoome luteriusuline kihelkond Ingerimaal. See oli rahvaarvult Ingerimaa suurim kihelkond. Ajalooliselt kuulus kihelkond Ingerimaa ja seejärel Peterburi kubermangu Tsarskoje Selo maakonda. 

Venjoki (vene k. Slavjanka, saksa k. Slawanka) kihelkonnakirik Venjoki Püha Maarja Magdaleena kirik asus Popovka külas Slavjanka jõe ääres, tänapäeval Pavlovski linnas.

Nüüdisajal jääb kunagise kihelkonna territoorium Leningradi oblasti Peterburi linna ja Gattšina rajooni maa-aladele, hõlmates ka mitut suuremat linna ja linnalist asulat, nagu Puškin, Pavlovsk, Aleksandrovskaja, Pulkovo, Slavjanka ja Ust-Slavjanka.
pisi|left|Venjoki kirik (ca 1900)

 Ajalugu 
Venjoki kihelkonnakogudus asutati 1641. aastal. Rootsi suurvõimu ajal kuulusid abikogudusena selle juurde ka Liissilä ja Inkere kabelikogudused. 

1803. aastal valmis VELK Ida-Ingerimaa praostkonna koguduse jaoks Popova külla soome arhitekti Juhana Saloneni projekti järgi ehitatud nn topeltristi põhikujuga (soome keeles kaksoisristikirkko) puukirik. 1883. aastal hakati vana puukiriku asemele ehitama uut, gooti stiilis kivikirikut, mis pühitseti 1885. aasta 1. novembril Püha Maarja Magdaleena kirikuks. Kiriku arhitekt oli venelane Aleksander Vidov ning kirikus oli 1100 istekohta. 1890. aastatel töötas koguduse juures pühapäevakool. 

Venjoki (rootsi k. IngerisMatthias Akiander. Bidrag till kännedom om Evangelisk-lutherska församlingarne i Ingermanlands stift. Helsingfors, J. C. Frenckell & Son, 1865, s. 137)  ehk Ižora kihelkond (saksa k. Ingeris oder IschoraBusch, Eduard Heinrich von. Materialien zur Geschichte und Statistik des Kirchen- und Schulwesens der evangelisch-lutherischen Gemeinden in Russland. St. Petersburg: Comissionsverlag von G. Haessel, 1862, , (vene k. Славянка, Slavjanka, rootsi k. Slavänka) kirikukihelkond kuulus Ida-Ingerimaa praostkonda,  Venemaa Evangeeliumi Luteriusu Kiriku VELK Peterburi konsistooriumiringkonnas ja asus Peterburi kubermangu Tsarskoje Selo maakonnas.

1937. aasta 1. septembril arreteeriti koguduse õpetaja (1925–1936) Pekka Braks (1881–1937)Braks Pietari (Pekka, Petr) Aatamin poika (Adamovič), syntynyt 10.05.1881; kuollut 15.11. 1937, www.inkeri.ru süüdistatuna spionaažis ning hukati 15. novembril. Koguduse viimane jumalateenistus toimus 19. septembril, misjärel kirik suleti ning hoone võeti kasutusele klubina. Tänapäeval tegutseb hoones laboratoorium.

1977. aastal asutati NSV Liidus uus luterlik Puškini kogudus, mis kasutab endist Saari kirikukihelkonnaПриход Saari / Саари, Царское Село, г. Пушкин, www.inkeri.ru (vaadatud 14.01.2026) ja saksa koguduse Tsarskoje Selo Issanda Muutmise luteri kirikut (vene k. Церковь Воскресения Христова) Puškini linnas soome ja venekeelsete jumalateenistustega ja kuulub tänapäeval Ingeri Evangeelse Luterliku Kiriku Peterburi praostkonda. Koguduse vaimulikena tegutsesid: 1976–1981 Harri Mõtsnik, hooldajaõpetaja 1981–1989 Tiit Salumäe, 1989–1990 Arvo Survo.

 Rahvastik 
pisi|Peter von Köppeni Peterburi kubermangu  1851. aastal välja antud etnograafiline kaart: nr. 1 vadjalaste asualad; nr. 2  ingerlaste asualad;  nr. 3 äyrämöiste asualad;  nr. 4 savakote asualad;  nr. 5 eestlaste asualad;  nr. 6 karjalaste asualad;  nr. 7 saksa asunikekolooniate asualad
Venjoki oli Ingerimaa üks suuremaid ja tihedama asustusega kihelkondi. 1848. aastal elas etnograaf Peter von Köppeni järgi kihelkonnas 8346 ingerisoomlast, kellest suurema osa moodustasid savakod. Ingerisoomlastest enamuse kõrval leidus ka vähemal hulgal venelasi, isureid ja sakslasi.

1859. aastal kuulus kogudusse 3 895Busch, Eduard Heinrich von. Materialien zur Geschichte und Statistik des Kirchen- und Schulwesens der evangelisch-lutherischen Gemeinden in Russland. St. Petersburg: Comissionsverlag von G. Haessel, 1862, , 1865. aastal  8985 inimest, 1917. aastal 12 954 ja 1928. aastal 12 260 inimest.

Teise maailmasõja järel asendati kohalik valdavalt ingerisoomlastest elanikkond venelastega ning pagulusest Soomest koju naasnud ingerisoomlased paigutati ümber teistele  NSV Liidu aladele.

 Venjoki külad 
Anttila, Glaasova, Haapasaari, Haikkola, Hampaala, Hietakylä, Humalasaari (Hynnisi), Huuhka, Hyvösi, Hällölä, Häyhäsi, Hörkkölä, Jäniskylä, Kaakkala, Kapasi, Kaskisaari, Kekälekylä, Kelola (Jurkina), Kiiskilä, Kivola, Kokkola, Kommola, Koprala, Korhosi, Korkanmäki, Korkeamaa, Kouru (Kotsalainen), Koussula, Kuivila, Latukka, Leppälä, Luukkasi, Lyysmäki, Länkioja, Marinova, Mestilä, Montila, Mosina, Mosinanmylly, Novavesti, Paapala, Pappilanautio, Patamäki, Pieni-Ruussova, Pieni-Saklina (Ahola), Pieni-Selkelevä, Piisinä, Poritsa, Porttila, Poru, Pääsölä, Rahkola, Rajakivi, Repola, Ripsevä, Ropola, Rusinautio (Rusila), Rönölä, Saamosti, Saapru, Saksala, Sintosi, Suosaari, Suuri-Kattilaisi, Suuri-Ruussova, Suuri-Saklina, Suuri-Selkelevä, Särtsä, Tanilova (Hantsula), Tonnila, Torasaari, Tärölä, Uusi-Kattilaisi, Uusikylä, Uusi-Onttola, Vanhala, Vanhamoisio, Vanhamylly, Vanha-Onttola, Vekkilä, Ventola, Verevä, Vähikkälä, VääräläVenjokin seurakunnan kylät, Suomen Sukututkimusseura. Tietoja Suomen seurakunnista (vaadatud 14.01.2026).
pisi|Venjoki kirik,  Pavlovski linnas 2019. aastal
 Galerii 

 Viited 

 Kirjandus 
Busch, Eduard Heinrich von. Materialien zur Geschichte und Statistik des Kirchen- und Schulwesens der evangelisch-lutherischen Gemeinden in Russland. St. Petersburg: Comissionsverlag von G. Haessel, 1862, –92
Matthias Akiander.  Bidrag till kännedom om Evangelisk-lutherska församlingarne i Ingermanlands stift. Helsingfors, J. C. Frenckell & Son, 1865.,  14. Koprina. s. 138–139
 Välislingid 
Venjoen seurakunnan arkisto 1927-1936, Digihakemisto

Kategooria:Ingeri kihelkonnad
Kategooria:Ingeri ajalugu
Kategooria:Ingerimaa kindralkubermang
Kategooria:Tsarskoje Selo maakond
Kategooria:Peterburi konsistoriaalringkond